recursal/SuperWikiNEXT-32B huggingface dataset:
**مسعود علی ندوی** (پیدائش: 1889ء - وفات: 27 اگست 1967ء) دار العلوم ندوۃ العلماء، لکھنؤ کے اولین فارغ فضلا میں سے تھے، علامہ شبلی نعمانی کے شاگرد اور خاص تربیت یافتہ تھے، بہترین منتظم اور مدبر تھے، دار المصنفین شبلی اکیڈمی کے بانیان میں سے تھے۔

ابتدائی اور تعلیمی زندگی
------------------------

مولوی مسعود علی ندوی کی پیدائش 1889ء میں اتر پردیش کے ضلع بارہ بنکی کے گاؤں "بھیارہ" میں ہوئی، ابتدائی تعلیم گھر پر اور گاؤں کے مکتب میں حاصل کی، 1904ء میں دار العلوم ندوۃ العلماء میں داخلہ لیا، 1913ء میں فارغ ہوئے۔ استاد علامہ شبلی نعمانی سے خاص تعلق رہتا تھا، ان کی نفاست طبع، خوش سلیقگی اور انتظامی صلاحیت کا علم ان کے استاذ علامہ شبلی کو بخوبی تھا، یہی وجہ ہے کہ مجوزہ دار المصنفین کے لیے علامہ شبلی ان کو ضرور خیال کرتے تھے، اس کا اندازہ شبلی کے ان کے نام خطوط سے ہوتا ہے۔ مکاتیب شبلی میں مولوی مسعود علی ندوی کے نام تقریباً 33 خطوط ہیں۔

عملی زندگی
----------

فراغت کے بعد علامہ شبلی نعمانی سے ہی متعلق رہے اور دار المصنفین کی منصوبہ و تعمیر میں لگے رہے، 1914ء میں علامہ شبلی کی وفات کے بعد کئی مہینے تن تنہا اعظم گڑھ میں مقیم رہے، تقریباً 90 ہزار کا چندہ جمع کیا اور دار المصنفین کے ابتدائی مراحل اور انتظامات مکمل کیے، اس کے ابتدائی پانچ ارکان میں ان کا نام شامل تھا۔ قیام دار المصنفین کے بعد اس کے پہلے مہتمم انتظامی مقرر کیے گئے۔ دار المصنفین شبلی اکیڈمی سے ان کے تعلق اور ان کی اہمیت سے متعلق شاہ معین الدین ندوی لکھتے ہیں:

|  |  |  |
| --- | --- | --- |
| "| دار المصنفین کو پروان چڑھانے میں دونوں کا حصہ ہے، سید صاحب (سید سلیمان ندوی) اگر اس کی روح ہیں تو مولانا مسعود علی ندوی اس کا جسم، سید صاحب کی ذات سے ہندوستان اور بیرون ہند میں دار المصنفین کی علمی شہرت ہوئی تو مسعود علی نے اس کا مقامی وقار قائم کیا اور اس کے انتظامی امور کو سنبھالا۔ | "|

 ان کا انتظامی اور تعمیری ذوق اعلی پیمانہ تھا، دار المصنفین کی عمارتیں اور مسجد، مدرسۃ الاصلاح سرائے میر کا مہمان خانہ، دفتر مالیات، قدیم دار الاقامہ، مسجد اور شبلی کالج کا کانفرنس ہال انھیں کے ذوق تعمیر کے جلوے ہیں، اسی طرح دار العلوم ندوۃ العلماء کی مسجد کی تعمیری نگرانی کے لیے بھی اس وقت کے ناظم عبد العلی حسنی ندوی نے انھیں کو مقرر کیا تھا، چنانچہ انھوں نے خود ہی نقشہ بنایا، معمار و مزدور فراہم کیے اور اپنی نگرانی میں کھڑے ہو کر اس کا کام شروع کرایا۔  مولوی مسعود علی ندوی کو قومی وملی کاموں سے بڑی دلچسپی تھی۔ کانگریس، مجلس خلافت اور جمعیۃ العلماء کے جلسوں میں سرگرمی سے حصہ لیتے تھے۔ ہندوستان کے اس وقت کے عظیم مجاہدین آزادی اور سیاسی قائدین سے تعلقات تھے۔موتی لال نہرو، پنڈت جواہر لال نہرو وغیرہ ان کے بے تکلف دوستوں میں سے تھے۔ مجلسی آدمی تھے، ان کے زمانہ میں دار المصنفین شہر اعظم گڑھ کے صاحب اثر ونفوذ کی ایک نشست گاہ تھی۔ نماز باجماعت کا اہتمام کرتے، اشراق و تہجد کی نماز کے بھی پابند تھے۔ حج کی دو مرتبہ سعادت حاصل کی۔

وفات
----

اخیر عمر میں متعدد بار فالج کا حملہ ہوا اور ایک عرصہ تک موت وحیات کی کشمکش میں مبتلا ہونے کے بعد 27 اگست 1967ء کو انتقال ہو گیا۔ اپنے استاد علامہ شبلی نعمانی کے سرہانے دار المصنفین ہی میں مدفون ہیں۔

حوالہ جات
---------

1. ↑
2. ↑  پرانے چراغ، از؛ مولانا سید ابو الحسن علی حسنی ندوی، حصہ دوم، صفحہ 93
3. ↑  پرانے چراغ، از؛ مولانا سید ابو الحسن علی حسنی ندوی، حصہ دوم، صفحہ 92 ،97
**عالمی خوراک کونسل** یا **اقوام متحدہ عالمی خوراک کونسل** (انگریزی: World Food Council) اقوام متحدہ کا خصوصی ادارہ تھا جو عالمی سطح پر غذائی اجناس کی پیداوار اور اس کی تقسیم، غذائی مسائل اور بھوک سے نمٹنے کے لیے تشکیل دیا گیا تھا۔ دسمبر 1974ء کو اقوام متحدہ جنرل اسمبلی کے ذریعے اس ادارہ کی تشکیل کی گئی۔ اس کونسل کا کام غذائی پیداوار، تغذیہ، غذائی تحفظ، غذائی تجارت، غذائی امداد اور دوسرے متعلقہ معاملات میں اقوام متحدہ کے اداروں کی پالیسیوں اورسرگرمیوں میں تال میل پیدا کرنا، ان سے پیدا ہونے والے مسائل پر غور کرنا اور ان کے حل کے لیے سفارشات تیار کرنا تھا۔ کونسل کے لیے 36 ممالک باری باری 1993ء تک منتخب کیے جاتے رہے لیکن بعد ازاں 1993ء میں جنرل اسمبلی کے فیصلے کے مطابق اقوام متحدہ کے علاحدہ ادارے کی حیثیت سے اس ادارے نے کام بند کر دیا اور اس کی سرگرمیان **ادارہ برائے خوراک و زراعت** اور عالمی خوراک پروگرام میں ضم کر دی گئیں۔

مزید دیکھیے
-----------

* ادارہ برائے خوراک و زراعت

حوالہ جات
---------

1. ↑  جامع اردو انسائیکلوپیڈیا (جلد-3 سماجی علوم)، قومی کونسل برائے فروغِ اردو زبان، نئی دہلی، 2003ء، ص 62
ایچ جی ویلز کی 1987ء کی ناول *دی وار آف دی ورلڈز* میں ایک خلائی مخلوقات کے قبضے کی منظر کشی کی گئی ہے۔
خلانوردی کی پیشن گوئی اگست 1958ء میں سائنس فکشن رسالے ایمیجی نیشن(رسالہ)ایمیجی نیشن میں کی گئی تھی
**سائنس فکشن**، **سائنسی فکشن**، **علم ادب** (انگریزی: Science fiction)، جسے کبھی کبھار **سائی فائی**، **سائی فی** یا محض **ایس ایف** کہا جاتا ہے، ادب کی وہ صنف ہوتی ہے، جو تجسسی تخیل پر کا کام کرتی ہے۔ اسے دنیائے ادب میں ادب فکرہ یا نئے افکار کا ادب کہا گیا ہے۔ عمومًا اس میں خیالی اور مستقبل پسندانہ تصورات شامل ہوتے ہیں، جیسے کہ ترقی یافتہ علم (science) اور طرزیات (technology)، بین الادوار سفر، متوازی کائناتیں، تخیلی عالموں کا ذکر، خلانوردی اور ماورائے ارض زندگی۔ اس میں اکثر سائنسی ایجادات کے امکانی عواقب کی منظر کشی کی جاتی ہے۔

قبل از وقت ایجادات کے تصورات
----------------------------

سائنس فکشن کی خوبی یہ ہے کہ اس میں قبل از وقت تصورات کو پیش کرنے کی کوشش کی جاتی ہے۔ اس کے کچھ تصورات حقیقی دنیا کی ایک طرح سے پیشن گوئی ہوتے ہیں تو کچھ تصورات کبھی حقیقت کا رخ ہی نہیں کرتے یا پھر بعینہ دنیا میں اسی طرح انجام پزیر نہیں ہوتے۔ ایسا ہی ایک تصور اسمارٹ گھروں کا ہے۔ عام طور پر یہ سمجھا جاتا ہے کہ 1999ء میں ریلیز ہونے والی فلم "اسمارٹ ہاؤس" ہی وہ پہلی فلم تھی جس میں جدید ٹیکنالوجی اور آلات سے لیس ایک آرام دہ گھر کا تصور پیش کیا گیا تھا لیکن تاریخ کے جائزے سے معلوم ہوتا ہے کہ ایسے گھروں کا تصور اس سے کہیں زیادہ پرانا ہے۔ 1977ء میں ریلیز ہونے والی سائنس فکشن ہارر فلم "ڈیمون سیڈ" دراصل وہ پہلی فلم تھی جس میں اس طرح کا گھر پیش کیا گیا تھا، اس فلم میں مصنوعی ذہانت کی تکنیک استعمال کرتے ہوئے ایک اسمارٹ شمارندہ (computer) دکھایا گیا جو دراصل خون کے سرطان سے حفاظت کے لیے بنایا گیا تھا مگر پوٹیوز 4 نامی یہ کمپیوٹر اس کو تیار کرنے والے مہندس (engineer) کے تضبیط (control) سے باہر ہو گیا کیونکہ وہ اس کی خوبصورت بیوی کے عشق میں گرفتار ہوجاتا ہے اور گھر کے تمام برقیاتی آلات کو اپنے قابو میں کر لیتا ہے۔ انجینئر کی بیوی کو ہاتھ ہلائے بغیر کام خود بہ خود کیے ہوئے ملنے لگتے ہیں کیونکہ آلات شمارندے کے زیر اثر ہوجاتے ہیں۔

مزید دیکھیے
-----------

* جولس ورن
* ایچ جی ویلز

* مائیکل کرائیٹون

حوالہ جات
---------

1. ↑  Marg Gilks، Paula Fleming & Moira Allen (2003)۔ "Science Fiction: The Literature of Ideas"۔ WritingWorld.com
2. ↑  von Thorn, Alexander (اگست 2002)۔ "Aurora Award acceptance speech"۔ Calgary, Alberta  تحقق من التاريخ في: `|date=` (معاونت)
3. ↑  صادقہ خان۔ "فلموں کے وہ تصورات جو حقیقت بنے"۔ Dawn News Website۔ Dawn News۔ اخذ شدہ بتاریخ 14 جولا‎ئی 2019
**ستارہ ہیوٹ** (جسے **تارا ہیوٹ** بھی کہا جاتا ہے؛ پیدائش: 27 دسمبر 1981ء)  ایک کینیڈین امریکی فلم اور ٹیلی ویژن اداکارہ اور ماڈل ہے۔

پس منظر
-------

ستارہ ہیوٹ ایک پاکستانی ماں ڈاکٹر فریدہ ہیوٹ اور ویلش کے والد ڈاکٹر کینتھ ہیوٹ کی بیٹی ہیں۔ اس کے والدین ولفرڈ لاریئر یونیورسٹی میں پروفیسر ہیں۔ ستارہ کی پرورش بنیادی طور پر ایلورا، اونٹاریو میں ہوئی جہاں اس نے سینٹ جان-کلمارنک اسکول میں تعلیم حاصل کی۔ اپنے بچپن کے دوران اس نے ہمالیہ کے پہاڑوں میں رہنے کا وقت گزارا، خاص طور پر گلگت بلتستان کی وادی ہنزہ میں جہاں اس کے والدین نے گلیشیئرز اور وادیوں کے چھوٹے دیہاتوں دونوں پر اپنی علمی تحقیق کی۔  ہیوٹ کی شادی امریکی اداکار جیسی پاولکا سے ہوئی تھی اور ان کا ایک بیٹا روون ہے جو 2010ء میں پیدا ہوا تھا۔ پاویلکا اور ہیوٹ 2015ء میں الگ ہو گئے اور 2016ء کے آخر میں طلاق ہو گئی لیکن انھوں نے 2022ء میں دوبارہ شادی کر لی۔ وہ اردو اور انگریزی دونوں میں روانی رکھتی ہے اور بلتی میں نیم روانی ہے۔ ہیوٹ کی پرورش عیسائیت میں ہوئی کیونکہ اس کے والدین دونوں اینگلیکن عیسائی ہیں۔ اس کے پہلے نام "ستارہ" کا اردو میں مطلب "ستارہ" ہے۔  ہیوٹ نے ایک پوسٹ میں انکشاف کیا کہ وہ کچھ عرصے سے امریکہ کی شہری رہی ہیں۔

کیرئیر
------

کینیڈا میں ہیوٹ نے سی بی سی ٹیلی ویژن کی *پریری پر چھوٹی مسجد پر* ڈاکٹر ریان حمودی کے طور پر 6 سیزن تک کام کیا۔ وہ پورے امریکا میں ہیوزنیٹ انٹرنیٹ کی ترجمان کے طور پر جانی جاتی ہیں۔ وہ سی بی ایس کے *دی ینگ اینڈ دی ریسٹلیس* کے ساتھ ساتھ *آل رائز* پر بار بار آنے والی تھی اور کئی ہال مارک موویز میں مرکزی کردار ادا کرتی تھی۔ وہ کامیڈی نیٹ ورک کے پاپ کلچر گیم شو *(You Bet Your Ass)* کی شریک میزبان بھی تھیں۔ وہ ایک مراقبہ کمپنی کی مالک ہے اور وہ صحت کی ماہر ہے۔ ہیوٹ نے ٹورنٹو میں اداکاری کی تعلیم کے دوران اسپورٹس نیٹ اور ٹی ایس این کے لیے ٹی وی شوز کی میزبانی بھی کی اور ریاستہائے متحدہ میں ورلڈ ریسلنگ انٹرٹینمنٹ سے تربیت حاصل کی۔

حوالہ جات
---------

1. ↑  بنام: Sitara Hewitt — سی ایس ایف ڈی پرسن آئی ڈی:
2. ↑  CineMagia person ID:  — اخذ شدہ بتاریخ: 4 اپریل 2022
3. ↑  CineMagia person ID:  — اخذ شدہ بتاریخ: 4 اپریل 2022
4. ↑  "Sitara Hewitt"۔ Amazon
5. ↑  Farida Azhar-Hewitt (2011)۔ The Other Side of Silence: The Lives of Women in the Karakoram Mountains۔ iUniverse۔ صفحہ: xii-xvi۔ ISBN 978-1450287678
6. ↑  EGO Magazine: Sitara Hewitt EGO Magazine. October 8, 2008.
7. ↑
بساط گورنمنٹ کالج میرپورہ، ضلع نیلم سے شائع ہونے والا علمی و ادبی مجلہ

مجلہ بساط
یہ ضلع نیلم کی تاریخ کا پہلا مجلہ ہے جو کسی بھی تعلیمی ادارے سے شائع ہوا۔ "بساط" کا پہلا شمارہ 2020ء میں ادارے کے لیکچرر اردو فرہاد احمد فگار کی زیرِ ادارت اشاعت پزیر ہوا۔
معاون مدیر ملک مبشر احمد تھے۔ دوسرا شمارہ 2021ء میں منظرِ عام پر آیا ۔ اشاعت دوم میں معاون مدیر کے طور پر بشارت خان کیانی نے خدمات سر انجام دیں۔ فرہاد احمد فگار کی ادارت میں بساط کا تیسرا شمارہ 2022ء میں منظرِ عام پر آیا۔ تیسرا شمارہ ترجمان اقبال عبدالعلیم صدیقی مرحوم نمبر کے طور پر شائع ہوا۔ 
میرپورہ کالج سے شائع ہونے والے اس مجلے نے جہاں اپنا تسلسل برقرار رکھا وہیں اپنا معیار بھی قائم رکھا۔ کئی اہلِ قلم نے اپنے اپنے انداز میں اس رسالے کی ستائش کی۔ جیسا کہ نام ور ناول نگار اور افسانہ نگار محمد الیاس نے لکھا：" آزاد کشمیر کے دور دراز مقام سے ادبی جریدہ منظرِ عام پر لانا ہی میری دانست میں کارنامہ ہے۔ وطنِ عزیز کے بڑے شہروں اور ادبی مراکز سے بیشتر معروف پرچوں کا اجرا رُک گیا ہے۔ انٹر نیٹ کی مقبولیت نے کتاب کو ایک طرح سے نگل ہی لیا ہے۔ ایسے میں آپ جیسے اہلِ علم و ادب بے حد لائقِ تحسین ہیں کہ ادبی جمالیات کے چراغ روشن کیے ہوئے ہیں۔ "
اسی طرح معروف شاعر اعجاز نعمانی لکھتے ہیں："بساط اگرچہ کالج میگزین ہے مگر اس میں فرہاد فگار کی محنت کا خون شامل ہے۔ میں جانتا ہوں اس تالیف کو تخلیقی رتبہ دینے میں جس عرق ریزی سے فرہاد نے کام کیا ہے۔ مجھے علم کہ حرف حرف اور جملہ جملہ کتنی ریت چھان کر اس میں سے یہ روپ نکالا گیا ہے۔ مجھے خبر ہے کہ اس کی جوئے شیر لانے میں فرہاد نے کتنی راتیں اور کتنے دن خرچ کیے ہیں۔ مجھے ادراک ہے کہ اس کی پیش کش تک کے ہر مرحلے کے جبر کو اس نے کتنے صبر سے برداشت کیا ہے۔ فرہاد محنتی تو ہے ہی ۔ اس کی مشاقانہ طبیعت نے اس کو زبان و بیان کی حسن و خوبی سے چمکایا ہے۔
فرہاد زبان کا خادمِ اعلیٰ ہے اس نے جو جہاں پڑھا اس کی سند کو ایمان بنا لیا۔ اپنے علم کی روشنی میں اس کو غلط املا سے پاک کرتے ہوئے پڑھنے والوں کو پیش کر دیا۔
فرہاد کی نظر سے جو تحریر گذر جاتی ہے اس کو املائی عیوب سے مبرا سمجھتے ہوئے آپ آنکھیں بند کر کے پڑھ سن سکتے ہیں۔ اردو نے اس استاد کو اسی قابلیت کی بنا پر شاید گود لے لیا ہے۔
فرہاد اپنے مضمون کے ساتھ سچا اخلاص رکھتا ہے۔ آپ سب اس کی اس "بساط" کوشش کو میری گارنٹی پر اگر اسی اخلاص سے پڑھیں گے تو آپ خوش ہی نہیں مطمئن ہوں گے۔ دعائیں دیں گے۔
فرہاد نے میرپورہ کالج کو اپنی موجودگی سے شہرت میں میرپور کر دیا ہے ۔ ٹیٹوالی رقبے کے مقبوضہ علاقے سے ملحقہ میرپورہ کالج آج اس شخص کے دم قدم سے روشن جمال اور ادبی طور پر خوش حال ہے۔
فرہاد نے یہاں اس کالج سے یہ علمی و ادبی مجلہ نکال کر اس کی خشتِ اول رکھی ہے اب وہاں اس کے بعد جو بھی کالج میگزین نکالے گا۔ فرہاد فگار کو اس کا سہرا نہ صرف اس کو جائے گا بل کہ یہ ان کے لیے سر چشمۂ فیضان رہے گا ۔

حوالہ جات
---------

1. ↑  "آرکائیو کاپی"۔ 02 جنوری 2023 میں اصل سے آرکائیو شدہ۔ اخذ شدہ بتاریخ 02 جنوری 2023  الوسيط `|url-status=` تم تجاهله (معاونت)
2. ↑
3. ↑
4. ↑  "آرکائیو کاپی"۔ 02 جنوری 2023 میں اصل سے آرکائیو شدہ۔ اخذ شدہ بتاریخ 02 جنوری 2023  الوسيط `|url-status=` تم تجاهله (معاونت)
**ادیتی روی** ایک ہندوستانی خاتون ماڈل اور اداکارہ ہیں جو ملیالم فلموں میں نظر آتی ہیں۔ اس نے اداکارہ بننے سے پہلے ماڈلنگ میں اپنا کیریئر بنایا، اپنی کالج کی تعلیم کے دوران *ٹائمز آف انڈیا* کے لیے ایک کمرشل سے ڈیبیو کیا۔ اس نے اپنی اداکاری کا آغاز 2014ء کی فلم *اینگری بیبیز ان لو* سے کیا، ایک معاون کردار میں۔ ان کی پہلی خاتون مرکزی کردار 2017ء کی فلم *الامارہ* میں تھی۔

ا و ع ر و ر ور ور

ابتدائی زندگی
-------------

ادیتی روی اور گیتا کی بیٹی کے طور پر ہندوستان میں تھریسور ، کیرالہ میں پیدا ہوئیں۔ اس کے دو بہن بھائی ہیں — راکیش (بھائی) اور راکھی (بہن)۔ اس نے کرائسٹ کالج ، ارنجالکوڈا ، تھریسور سے ڈگری کے ساتھ گریجویشن کیا۔ ادیتی فی الحال کوچی میں رہتی ہیں۔ 

ا وع و ع رو و ر ور

کیرئیر
------

اس نے اپنے ماڈلنگ کیریئر کا آغاز اپنی کالج کی تعلیم کے دوران کیا، وہ *ٹائمز آف انڈیا* کے لیے ایک کمرشل میں شرکت کے لیے درخواست دینے کے بعد منتخب ہوئی تھیں۔ بعد میں اس نے مختلف برانڈز کے متعدد اشتہارات میں کام کیا۔ اس نے بطور اداکارہ 2014ء میں ملیالم رومانٹک ڈرامہ فلم *اینگری بیبیز ان لو میں* معاون کردار میں ڈیبیو کیا، جس کی ہدایت کاری ساجی سریندرن نے کی تھی۔ اس نے کردار ادا کیا، ماریہ، ایک ماڈلنگ ایجنسی میں ماڈل کوآرڈینیٹر۔ فلم ریلیز ہونے سے پہلے، انہیں اسی سال دو اور فلموں، *تھرڈ ورلڈ بوائز* اور *بیویئر آف ڈاگز* میں کاسٹ کیا گیا۔ اس نے *کتوں سے بچو* میں ٹینا کا کردار ادا کیا۔ 2014ء میں وہ سدھارتھ مینن کے ساتھ میوزک ویڈیو، *ییلو* میں بھی نظر آئیں، انہیں شریا گھوشال نے آواز دی تھی۔ وہ 2017ء میں اپنی پہلی خاتون مرکزی کردار میں سنی وین کے ساتھ فلم *الامارہ* میں نظر آئیں۔ اس کا انتخاب اس کردار کے لیے آڈیشن کے بعد کیا گیا تھا۔ مدھون مینوئل تھامس کی ہدایت کاری میں بننے والی یہ فلم کیرالہ کی شادیوں میں جہیز کے حصے کے طور پر الماری تحفے میں دینے کے رواج کے گرد ایک طنزیہ کامیڈی تھی۔ جیتو جوزف کی طرف سے ہدایت کردہ *آدھی* اور *ٹک ٹاک* کچھ دیگر فلمیں ہیں۔
۔

فلائٹ لیفٹیننٹ **ہریتا کور دیول** (10 نومبر 1971 – 24 دسمبر 1996) بھارتی فضائیہ کی ایک پائلٹ تھیں۔ وہ ہندوستانی فضائیہ میں سولو اڑانے والی پہلی خاتون پائلٹ تھیں۔ یہ پرواز 2 ستمبر 1994 کو ایک ایورو (Avro)
HS-748 میں تھی ، جب اس کی عمر 22 سال تھی۔

کیریئر
------

1993 میں چنڈی گڑھ کے سکھ خاندان سے تعلق رکھنے والی شارٹ سروس کمیشن (ایس ایس سی) افسر کی حیثیت سے ایئر فورس میں پہلی سات خواتین کنڈیڈیٹس میں شامل ہوگئیں۔ اس نے ہندوستان میں نقل و حمل کے پائلٹوں کی حیثیت سے خواتین کی تربیت کے ایک اہم مرحلے کا بھی نشان لگایا۔ حیدرآباد کے قریب ائیر فورس اکیڈمی ، ڈنڈیگول میں ابتدائی تربیت کے بعد ، اس نے یلاہنکا ایئر فورس اسٹیشن میں ائیر لفٹ فورس ٹریننگ اسٹیبلشمنٹ (ALFTE) میں مزید تربیت حاصل کی۔

وفات
----

وہ 24 دسمبر 1996 کو 24 برس کی عمر میں نیلور کے قریب ہوائی جہاز کے حادثے میں جاں بحق ہو گئیں۔ وہ آندھرا پردیش کے پرکاسم ضلع کے بککا پورم گاؤں کے قریب جب ہندوستانی فضائیہ کا ایک ایرو طیارہ گر کر تباہ ہوا تو وہ ہلاک ہونے والی فضائیہ کے 24 اہلکاروں میں سے ایک تھی۔

حوالہ جات
---------

1. ↑  Shobana Nelasco (2010)۔ Status of Women in India۔ Deep & Deep Publications۔ صفحہ: 13–۔ ISBN 978-81-8450-246-6
2. ↑  Year Book 2009۔ Bright Publications۔ صفحہ: 559
3. ↑  Documentation on Women, Children, and Human Rights۔ Sandarbhini, Library and Documentation Centre, All India Association for Christian Higher Education۔ 1994۔ صفحہ: 2
4. ↑  India: A Reference Annual۔ Publications Division, Ministry of Information and Broadcasting۔ 1998۔ صفحہ: 686
5. ↑  "Woman IAF flying cadet killed in trainer crash – Indian Express"۔ 13 مئی 2008۔ 18 اکتوبر 2018 میں اصل سے آرکائیو شدہ۔ اخذ شدہ بتاریخ 13 فروری 2014  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
**ارسطوبولوس کاسندرانی** (پیدائش: 375 قبل مسیح– وفات: 301 قبل مسیح) یونانی مؤرخ تھا۔

سوانح
-----

ارسطوبولوس کے والد کا نام ارسطوبولوس تھا جو فوکس کے علاقہ کاسندریا کا باشندہ تھا۔ ارسطوبولوس کی ابتدائی زندگی سے متعلق کوئی تاریخی ماخذ فراہم نہیں ہو سکے البتہ سکندر اعظم کی فتوحات و مہمات میں اُس کا ذکر ملتا ہے۔ وہ سکندر اعظم کی فوج میں مہندس اور ماہر تعمیرات تھا۔ وہ سکندر اعظم کا قریبی دوست اور مشیر بھی تھا۔ بعض اوقات وہ اِسی تعلق کی بنا پر شاہی عطیات اور اختیارات سے استفادہ کرتا رہا۔ ایران میں تخت سلیمان (ایران) میں سکندر اعظم کی ہدایات کے مطابق ارسطوبولوس نے مقبرہ کورش اعظم کی تعمیر نو کا کام شروع کروایا اور مقبرہ کورش اعظم کی تعمیر نو سے متعلق وہ معلومات تحریر کرتا رہا۔ ارسطوبولوس کے اکثر اقوال کو پلوٹارچ اور ایرئین نے اپنی تصانیف میں محفوظ کر دیا ہے۔ پلوٹارچ اکثر ارسطوبولوس کے اقوال کو بطور حوالہ استعمال کرتا ہے۔

حوالہ جات
---------

1. ↑  Aristobulus - Livius

مزید دیکھیے
-----------

* فوکس
* کاسندریا
* سکندر اعظم
* پلوٹارک
* ایرئین

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 45102114
* جی این ڈی: 118992791
* این کے سی: ola2008481168
* The SBN id SBNV099868 is not valid.

 |
**رالف لیسلی میلویل** (پیدائش:12 مئی 1885ء)|(انتقال:4 مارچ 1919ء) سکاٹش نژاد امریکی اول درجہ کرکٹ کھلاڑی اور پہلی جنگ عظیم میں کینیڈین مہم جوئی فورس میں ایک سپاہی تھے۔میلویل مئی 1885ء میں گلاسگو میں پیدا ہوا تھا۔ ریاستہائے متحدہ میں ہجرت کرنے والے، وہ فلاڈیلفیا میں آباد ہوئے جہاں انھوں نے میریون کرکٹ کلب اور بیلمونٹ کرکٹ کلب کے لیے کلب کرکٹ کھیلی، 1907ء اور 1917ء  درمیان دونوں کلبوں کے لیے ہیلی فیکس کپ کھیلا ۔ ایک آل راؤنڈر ، میلویل نے 1913ء میں ہیور فورڈ میں دورہ کرنے والے آسٹریلیائیوں کے خلاف فلاڈیلفیا کے جنٹلمینز کے لیے فرسٹ کلاس کرکٹ میں ایک بار شرکت کی۔  ڈرا ہوئے 2 روزہ میچ میں، اس نے ایک بار بیٹنگ کی اور سڈ ایمری کے ہاتھوں بغیر کوئی رن بنائے آؤٹ ہو گئے۔ اپنی دائیں بازو کی فاسٹ میڈیم باؤلنگ کے ساتھ، اس نے دس اوورز اگرچہ غیر اقتصادی تھے، 63 رنز دیے۔  میلویل نے پہلی جنگ عظیم میں شمال کی طرف کینیڈا کی طرف روانہ کیا، کینیڈا کی مہم جوئی فورس کے ایک حصے کے طور پر 15 ویں کینیڈین انفنٹری (پہلی سنٹرل اونٹاریو رجمنٹ) کے ساتھ پرائیویٹ کے طور پر بھرتی ہوئے۔

### انتقال

وہ صرف مارچ 1919ء کو ہسپانوی فلو کے نتیجے میں نمونیا کی وجہ سے ویمریکس میں مرنے کے لیے لڑائی میں زندہ رہا۔ اسے بولون کے ٹرلنتھون برٹش قبرستان میں دفن کیا گیا۔  اس کی عمر 33 سال تھی۔ میلویل آخری ریکارڈ شدہ کرکٹ کھلاڑی ہے جو پہلی عالمی جنگ کے دوران ایکٹو سروس کے دوران مر گیا، ہربرٹ گرین کے تین ماہ بعد ایک اول درجہ کرکٹ کھلاڑی کی آخری لڑائی سے متعلق موت کی خبر سامنے آئی۔

مزید دیکھیے
-----------

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. 1 2  Andrew Renshaw (2011)۔ Wisden on the Great War: The Lives of Cricket's Fallen 1914–1918 (بزبان انگریزی)۔ **2nd**۔ Pen and Sword۔ صفحہ: 467۔ ISBN 978-1526706980
2. ↑  "First-Class Matches played by Ralph Melville"۔ CricketArchive۔ اخذ شدہ بتاریخ 01 اپریل 2021
3. ↑  "Gentlemen of Philadelphia v Australians, 1913"۔ CricketArchive۔ اخذ شدہ بتاریخ 01 اپریل 2021 [*مردہ ربط*]
**فلور وین ڈورن** (26 جنوری 1989 - فروری 2024ء) ایک ڈچ فیلڈ ہاکی کھلاڑی تھی جو HC Rotterdam ، Pinoké اور نیدرلینڈ کی خواتین کی قومی فیلڈ ہاکی ٹیم کے ساتھ کھیلتی تھی۔ وہ 2008ء میں جونیئر ورلڈ چیمپئن بنیں اور کانسی کا چیمپئنز ٹرافی کا تمغا جیتنے والی تھیں۔ وہ ہفڈکلاس میں بارہ سال تک کھیلی، ہالینڈ کی سب سے بڑی ہاکی لیگ اور نیوزی لینڈ میں نیوزی لینڈ نیشنل ہاکی لیگ میں کھیلی۔

تعارف
-----

5 سال کی عمر میں وین ڈورن نے روٹرڈیم کے کلب ایچ سی روٹرڈیم میں فیلڈ ہاکی کھیلنا شروع کی اور جب وہ سات سال کی تھی تو میچ کھیلنا شروع کیا۔  جب وہ 15 سال کی تھیں تو اس نے خواتین کی سینئر ٹیم کے لیے اپنا آغاز کیا۔  اس نے ہوفڈکلاس میں بارہ سال کھیلے۔  اس نے Pinoké کے ساتھ ایک سیزن بھی کھیلا۔  ہائی اسکول کے بعد (ڈچ مڈل بیئر اسکول میں)، اس نے کچھ عرصے کے لیے نیوزی لینڈ میں مڈلینڈز کے ساتھ نیوزی لینڈ نیشنل ہاکی لیگ میں کھیلی۔

2008ء میں اس نے نیدرلینڈ کی خواتین کی قومی فیلڈ ہاکی ٹیم کے ساتھ اپنا آغاز کیا۔   موئنشنگلاباخ میں 2008ء خواتین کی ہاکی چیمپئنز ٹرافی میں اس نے ڈچ ٹیم کے ساتھ کانسی کا تمغا جیتا تھا۔ اس نے سیمی فائنل سمیت متعدد میچز کھیلے۔ 2009ء میں وہ نیدرلینڈ کی خواتین کی قومی انڈر 21 فیلڈ ہاکی ٹیم کے ساتھ 2009ء کے خواتین ہاکی جونیئر ورلڈ کپ میں عالمی چیمپئن بنیں۔ اپنے ہاکی کیریئر کے بعد، وہ ایک فقیہ بن گئی اور اپنی موسیقی لکھی۔

وان ڈورین کو آٹھ سال تک ڈپریشن کا ایک بڑا عارضہ تھا جو اس کی والدہ کی موت کے بعد بڑھتا گیا۔  وہ فروری 2024ء میں 35 سال کی عمر میں یوتھناسیا کے ذریعے انتقال کر گئیں   آخری لمحات میں اس کے والد اور بہن اس کے ساتھ تھے۔ 

وین ڈورین نے 15 سال کی عمر میں روٹرڈیم کی پہلی ٹیم میں قدم رکھا۔ ڈچ جونیئرز کی کھلاڑی کے طور پر، اس نے 2009 میں ورلڈ کپ جیتا اور بعد میں ایچ سی روٹرڈیم کے سفید سبز میں بھی بہت سی کامیابیاں حاصل کیں۔
اس نے بڑی لیگ میں روٹرڈیم میں پہلی ٹیم میں 12 سال سے کم ہاکی کھیلی۔ وہ ایک اور سال تک Pinoké میں بھی سرگرم رہی۔ پھر بھی، ٹاپ ہاکی نے اسے خوش نہیں کیا۔ اس نے ڈچ جونیئرز کو الوداع کہا، ایک وکیل کے طور پر کیریئر پر کام کیا اور اپنی موسیقی لکھی۔اپنی ماں کی موت کے بعد وان ڈورن کو بھی کم تکلیف ہوئی۔ ہاکی کھیلنا اب ممکن نہیں رہا تھا اور آٹھ سال ڈپریشن کے بعد زندہ رہنا اس کے لیے کوئی آپشن نہیں تھا۔

حوالہ جات
---------

1. ↑  In memoriam Fleur van Dooren — اخذ شدہ بتاریخ: 22 فروری 2024 — شائع شدہ از: 21 فروری 2024
2. ↑
3. 1 2 3 4 5
4. ↑
5. ↑  "van DOOREN Fleur"۔ International Hockey Federation۔ اخذ شدہ بتاریخ 23 فروری 2024
6. ↑  "SamsungHockeyChampionsTrophyWomenTeams"۔ International Hockey Federation۔ اخذ شدہ بتاریخ 23 فروری 2024
7. 1 2
8. ↑
**چندن تیواری** بہار سے تعلق رکھنے والی ہندوستانی لوک گلوکارہ ہیں۔ وہ لوک گلوکارہ کے طور پر جانی جاتی ہیں اور بھوج پوری، ماگاہی، میتھلی، ناگپوری، اودھی اور ہندی زبان میں گائیکی کے لیے مشہور ہیں۔ انھیں سنگت ناٹک اکیڈمی-بسم اللہ خان سمن سے بھی نوازا گیا ہے۔ بی اے جی فلمز نیوز 24 نے انھیں بہترین روایتی لوک گلوکارہ کے ایوارڈ سے بھی نوازا ہے۔ وہ ہندوستانی لوک موسیقی میں اپنی خدمات کی وجہ سے کور اسٹوری میں انڈیا ٹوڈے میگزین میں بھی شائع ہوئیں۔
وہ لوک موسیقی کی مختلف اشکال میں بھی گاتی رہی ہیں جیسے پوربی سوہر، پچرا گاندھی کا گانا، ریور سونگ، چھت سونگ کجری اور تھمری وغیرہ

### ابتدائی زندگی

چندن تیواری ہندوستان کے ریاست بھوج پور ضلع بڈھا گاؤں میں پیدا ہوئیں۔ ان کی پرورش چھاس بوکارو، جھارکھنڈ میں ہوئی۔ وہ دہلی کی حکومت، میتھلی اور بھوجپوری اکیڈمی کے لیے نایاب اور دیہی بھوجپوری گیت پر تحقیقی پروجیکٹ کررہی ہیں۔

### کیرئیر

بھوجپوری، میتھلی، ماگاہی، اودھی، ناگپوری بطور خاص بھوجپوری زبان میں میں ان کی لوک موسیقی بہت مشہور ہے۔انھوں نے بگ جادو گنگا ٹی وی کے ساتھ بھکتی ساگر کے بہت سارے خصوصی شوز بھی کیے ہیں۔ آل انڈیا ریڈیو پٹنہ کے ساتھ خصوصی لوک اور گجل ریکارڈنگ شو کیے ہیں۔انھوں نے ہمیشہ لوک گانوں میں خواتین اور خواتین کو با اختیار بنانے میں شرکت کے حق میں آواز اٹھائی ہے  انھوں نے بہت سارے خصوصی میوزیکل سیریز اور مشہور نجی ایف ایم یاڈیو چینلز کے ساتھ انٹرویو بھی کیے ہیں۔ جیسے ریڈیو مرچی، ریڈیو دھوم، ریڈیو صنحی اور موبائل ریڈیو۔گروانی۔ وہ ہمیشہ میوزک انڈسٹری میں فحاشی کے خلاف رہی ہیں

### سماجی موسیقی کے کام

آنچل شیشو آشرم (ایک یتیم خانے ) کے بچوں کے ساتھ چلڈرن لوک گیتوں  اور لوک کہانیوں پر کام کرنا۔
ضوبان بینڈ (IIT ممبئی) کے ساتھ نایاب اور خالص لوک کے تحفظ اور فروغ کے لئےکام۔
نادی گیت سیریز گنگا جاگرن ابھیان کے ساتھ۔

حوالہ جات
---------

1. 1 2 3 4  "Sangeet Natak Akademi"۔ sangeetnatak.gov.in۔ 11 دسمبر 2019 میں اصل سے آرکائیو شدہ۔ اخذ شدہ بتاریخ 15 فروری 2020  الوسيط `|url-status=` تم تجاهله (معاونت)
2. 1 2  "गीतों के जरिये चंदन तिवारी ने जोड़ा 'लोक'"۔ 10 May 2017۔ 01 فروری 2020 میں اصل سے آرکائیو شدہ۔ اخذ شدہ بتاریخ 09 جولا‎ئی 2018  الوسيط `|url-status=` تم تجاهله (معاونت)
3. ↑  "इंटरनेट पर छाई इनकी आवाज, बचपन में भजन अब भोजपुरी में कर रहीं कमाल"۔ dainikbhaskar۔ 21 March 2014۔ 01 فروری 2020 میں اصل سے آرکائیو شدہ۔ اخذ شدہ بتاریخ 09 جولا‎ئی 2018  الوسيط `|url-status=` تم تجاهله (معاونت)
4. ↑  "भोजपुरी की प्रतिभावान और तेजस्वी गायिका हैं चंदन तिवारी, सुनें कुछ लोक गीत, देखें वीडियो | No. 1 Indian Media News Portal"۔ www.bhadas4media.com۔ 01 فروری 2020 میں اصل سے آرکائیو شدہ۔ اخذ شدہ بتاریخ 09 جولا‎ئی 2018  الوسيط `|url-status=` تم تجاهله (معاونت)
**اللہ بخش سومرو**(1900ء-14 مئی 1943ء) صوبہ سندھ کے دو مرتبہ وزیر اعلیٰ اور اتحاد پارٹی کے سرگرم سیاسی کارکن تھے۔ انھوں نے یہ پہلی دفعہ منصب 23مارچ 1938ء سے 18 اپریل 1940ء تک جبکہ دوسری دفعہ 7 مارچ 1941ء سے 14 اکتوبر 1942ء تک سنبھالا۔
"اللہ بخش سومرو" 1900ء میں سندھ کے مشہور شہر شکارپور میں پیدا ہوئے۔ شکارپور اس زمانے شہر علم، ہنر اور واپار کے لحاظ سے بہت مشہور تھا۔ اللہ بخش سومرو اپنے اباء اجداد کے شہر میں سندھی، انگریزی، فارسی اور عربی کی تعلیم حاصل کی، میٹرک پاس کرنے کے بعد تعلیم چھوڑ کر ملازمت کا کام شروع کیا۔ آپ کو اچھے اخلاق کی وجہ سے انگریز بھی متاسر ہوئے۔

1926ء میں ممبئی کائونسل کے میمبر چنے گئے۔ اس زمانے سندھ ممبئی سے ملا ہوئا تھا۔ پھر سندھ کے لوگوں ہلچل چلانے کے بعد آخرکار 1936ء میں سندھ ممبئی سے جدا صوبہ ہوا۔ اللہ بخش سومرو وہ سارا عرصہ ممبئی کائونسل کے میمبر تھے۔ 1938ء میں وہ سندھ کے وزیر اعلی ہونے کے بعد، سندھ کو سودارنے کے لیے کتنے ہی کام کیے۔ جیسا کہ سکھر دریاہوں کا نظام ٹھیک کرنا، صوبہ سندھ کا خرچ کم کرنا، عام لوگوں پر جرمانہ نہ ڈالنا، اعزازی مئجسٹریٹن کو ختم کرنا، لوکل بورڈ میں پسے ہوئے ممبروں کو ختم کرنا، سندھ ٹیچرس کی تنخوا بڑہانا، مولانا عبد اللہ سندھی کو واپس سندھ میں بلوانا، سندھ فرنٹیئر ریگولیشن کو ختم کرنا اور اپنی تنخوا کم کرنا وغیرہ شامل تھا۔

ڈسمبر 1939ء اور آکٹوبر کو سندھ میں سکھر کی مسجدوں میں منزل گاہ سے ہندو، مسلم فصادات پیدا ہوئے۔ کچھ وقت کے لیے وزارت سے ہاتھ دھونا پڑا۔ پھر جلد ہی سربراہی وزارت حاصل کرنے میں کامیاب ہوئے۔ آزادی کی ہلچل دوران اپریل 1940ء میں قوم پرست سربراہ دہلی میں ایک بڑی کانفرنس منعقد ہوئی۔ جس کی صدارت اللہ بخش سومرو نے کی۔ اس کانفرنس کو "آزادی کانفرنس" نام پڑا۔ ان میں ہندوستان کے سمورے مسلمان رہنماء شریک ہوئے۔ اسی طرح اپنا نام پورے ہندستان میں مشہور ہو گیا۔ اس کے بعد انگریز سرکار کے سخت رویی سبب، برطانوی سرکار سے ملا ہوا "خان بھادر" اور O.B.E کے لقب، انگریز وائسراء کو خط لکھ کے واپس کیے۔ خط میں تھا کہ "وہ میری مضبوط رائے ہے کہ" ہم آزادی کا حق رکھتے ہیں۔ پھر بھی انگریز سرکار کے بیان اور کاروایاں یہ ثابت کرتی ہیں کہ، وہ یہاں کے مختلف سیاسی پارٹیوں کو ایک نہیں ہونے دیتی۔ اور ملک پر اپنا قبضہ قائم رکھنا چاہتی ہے۔ انگلستان کی وزیر اعظم کی تقریر نے ناامیدی پیدا کی ہے۔ اس لیے ایسی سرکار کے دئے ہوئے لقب میں اپنے پاس نہیں رکھہ سکتا اور واپس کرتا ہوں۔" اس خط پر انگریز سرکار بہت ناراض ہوئی اور وزیر اعلی کے اوہدے سے ہٹا دیا۔ اللہ بخش سومرو کے اوپر اس بات کا کوئی اثر نہیں ہوا۔ آپ ہمیشہ جیسے دکھے وقت میں سندھ کے لوگو کے ساتھ رہے اور خدمت کرنے میں کوئی بھی کسر نہیں چھوڑی۔

شھید اللہ بخش سومرو ایک بااصول اور سوجاگر طبیعت مزاج شخص تھے۔ سندھ کے وزیر اعلی کے چار سال رہے۔ پر تب بھی غریب سیاسی رفیقوں سے برابری والا برتؤ قائم رکھا۔ اتنے تک کہ آپ ہاتھ دھولا کر کھانا کھلاتے تھے۔ سخاوت اور سورہیائی ہر جگہ مشہور تھی۔ وہ اپنے مخالفوں کو بھی پیار سے اپنا کرنا چاہتے تھے۔ وہی باتیں سیاسی مخالفوں کو اچھی نہیں لگیں۔ یہ وجہ لے کر سازشیں کرنے لگے

14مئی 1943ء پر صبح کے وقت وہ شکارپور میں ٹاگے پر سوار ہوکر، اپنے گھر جا رہے تھے۔ تو کچھ مخالفین پستول کے سیدھے فائر کر کہ شھید کر دیا۔ وہی بات سندھ میں جنگ کی آگ جیسی پھل گئی۔ پورے شہر میں گہرام مچ گیا۔ لوگ اوچھنگاروں دے کے رونے لگے۔ آپ کو نمی ہوئی آکھوں سے اباؤ اجداد کے قبرستان میں"پنج پیر" میں دفنایا گیا۔ شھید اللہ بخش سومرو آج ہمرے پاس موجود نہیں ہے۔ پر کی ہوئی خدمتیں ہمیشہ یاد رہیں گیں۔
**ابو ثابت سلیمان بن حبیب المحاربی،** آپ دمشق کے تابعی ، قاضی اور حدیث نبوی کے راویوں میں سے ہیں۔اور اموی خلفاء کے دور میں دمشق کے قاضی تھے، جن میں سب سے نمایاں تھے: عبدالملک بن مروان اور عمر بن عبدالعزیز کے دور خلافت میں۔

### روایت حدیث

ابوہریرہ، معاویہ بن ابی سفیان، ابوامامہ الباہلی اور اسود بن اسرم سے روایت ہے۔ راوی: ایوب بن موسیٰ ابو کعب، عبدالعزیز بن عمر بن عبدالعزیز، اوزاعی، اور عبدالرحمٰن بن یزید بن جابر۔ سلیمان ایک عظیم امام تھے، اور ابن معین اور دیگر نے ان کو ثقہ کہا ہے۔ یحییٰ بن معین کہتے ہیں: وہ دمشق میں تیس سال قاضی رہے۔
.

### جراح اور تعدیل

ابو حاتم رازی کہتے ہیں کہ عبدالرحمٰن بن ابی حاتم نے کہا: میں نے اپنے والد کو اپنے درجات بلند کرتے ہوئے سنا۔امام ابوداؤد کہتے ہیں: آپ چالیس سال دمشق میں قاضی رہے۔ احمد بن عبداللہ العجلی نے کہا: ثقہ ہے۔حافظ ابن حجر نے التقریب میں کہا: ثقہ ہے۔ دارقطنی نے کہا:لا باس بہ"اس میں کوئی حرج نہیں، تابعی ثقہ ہے حافظ ذہبی نے الکاشف میں کہا: ثقہ ہے۔ نسائی نے کہا: ثقہ ہے۔امام یحییٰ بن معین نے کہا: وہ ثقہ ہے، اس نے عمر بن عبدالعزیز اور خلفاء کے دور میں تیس سال تک قاضی رہے۔

### وفات

الواقدی نے کہا: ان کی وفات سنہ 126 ہجری میں ہوئی۔

### حوالہ جات

1. ↑  سير أعلام النبلاء الطبقة الثالثة سليمان بن حبيب المكتبة الإسلامية. وصل لهذا المسار في 18 أغسطس 2016 آرکائیو شدہ 2016-11-14 بذریعہ وے بیک مشین
2. ↑  سليمان بن حبيب المحاربي الجامع للحديث النبوي. وصل لهذا المسار في 18 أغسطس 2016 آرکائیو شدہ 2020-04-10 بذریعہ وے بیک مشین
**ویرا ہنگورانی** (23 دسمبر 1924ء - 23 اپریل 2018ء) ایک بھارتی ماہر امراض نسواں، پرسوتی ماہر اور طبی مصنفہ تھیں جو آل انڈیا انسٹی ٹیوٹ آف میڈیکل سائنسز کے شعبہ امراض نسواں اور پرسوتی کے پروفیسر اور سربراہ تھیں۔ وہ بھارتی وزیر اعظم اندرا گاندھی اور صدر ہند پرتیبھا پاٹل کی اعزازی ماہر امراض نسواں اور ماہر امراض نسواں تھیں۔  حکومت ہند نے انھیں 1984ء میں بھارت کے چوتھے سب سے بڑے شہری اعزاز پدم شری سے نوازا۔

تعارف
-----

ویرا ہنگورانی 23 دسمبر 1924ء کو بوبک ، انڈیا میں ٹیکلینڈ اور لیلاوتی ہوچند میں پیدا ہوئیں اور 1947ء میں لیڈی ہارڈنگ میڈیکل کالج سے میڈیسن میں گریجویشن کی۔گائناکالوجی اور زچگی میں کے بعد اس نے 1959ء میں آل انڈیا انسٹی ٹیوٹ آف میڈیکل سائنسز ، نئی دہلی میں شمولیت اختیار کی اور گائنی اور پرسوتی کے شعبہ کی سربراہی کے لیے صفوں میں اضافہ کیا، یہ عہدہ وہ 1986ء تک برقرار رہی۔ اس نے بترا ہسپتال اور میڈیکل ریسرچ سینٹر میں شمولیت اختیار کی۔1987ء میں 1996ء تک وہاں کام کیا اور کنسلٹنٹ کام کرنے کے لیے 1997ء میں ایمس واپس آئی۔ ہنگورانی ورلڈ ہیلتھ آرگنائزیشن میں کلینیکل ڈائریکٹر تھے اور انھوں نے گائنی اور پرسوتی کے موضوع پر کئی مضامین اور طبی مقالے لکھے۔  وہ امریکن کانگریس آف آبسٹریشنز اینڈ گائناکالوجسٹ کی اعزازی فیلو (1977ء) تھیں  اور نیشنل اکیڈمی آف میڈیکل سائنسز کی ایک منتخب فیلو تھیں،  انھیں 1984ء میں حکومت ہند سے پدم شری کا سول ایوارڈ ملا۔  ہنگورانی *آپریشن آشا* کے ساتھ شامل تھے جو ایک غیر سرکاری تنظیم ہے جو بھارت سے تپ دق کے خاتمے کے لیے کام کر رہی ہے، ان کی انتظامی ٹیم کے رکن کے طور پر۔ اس کی شادی آئی بی ہنگورانی سے ہوئی تھی اور وہ نئی دہلی کے گریٹر کیلاش علاقے میں رہتی تھیں۔

انتقال
------

وہ 23 اپریل 2018ء کو ہیوسٹن، ٹیکساس میں 93 سال کی عمر میں انتقال کر گئیں۔

منتخب کتابیات
-------------

* نفلی آئی یو سی ڈی داخل کرنے والی خواتین میں لوچیا اور ماہواری کے نمونے
* آپ اور آپ کی صحت
* حمل کے ساتھ ڈمبگرنتی رسولی کی مختلف تشخیص کے لیے ایک نئی علامت
* پورٹ پارٹم آئی یو سی ڈی داخلوں کے ساتھ دودھ پلانا اور دودھ پلانے والی امینوریا
* حمل کے ساتھ جینٹل ٹریکٹ پیپیلوماس

حوالہ جات
---------

1. 1 2  Mini Sood (2005)۔ The Growth Restricted Baby Of The Tropics۔ New Age International۔ صفحہ: 155۔ ISBN 9788122416411
2. 1 2  "Padma Awards" (PDF)۔ Ministry of Home Affairs, Government of India۔ 2015۔ 15 اکتوبر 2015 میں اصل (PDF) سے آرکائیو شدہ۔ اخذ شدہ بتاریخ 18 جون 2015  الوسيط `|url-status=` تم تجاهله (معاونت)
3. ↑  "ACM Service Awards and Honorary Fellowships"۔ American Congress of Obstetricians and Gynecologists۔ 2015۔ اخذ شدہ بتاریخ 15 جولا‎ئی 2015
4. ↑  "List of Fellows - NAMS" (PDF)۔ National Academy of Medical Sciences۔ 2016۔ اخذ شدہ بتاریخ 19 مارچ 2016
5. ↑  "Constituency details" (PDF)۔ Government of Delhi۔ 2015۔ اخذ شدہ بتاریخ 15 جولا‎ئی 2015
6. ↑  AOGD Bulletin, Vol. 18, No.1; May, 2018, pg. 31, Obituary: Dr. V. Hingorani
7. ↑  Vera Hingorani (October 1984)۔ You and Your Health۔ Yojana۔ **28**۔ صفحہ: 33–4۔ ISBN 9788176253895۔ PMID 12340097
**بین رابرٹ ڈنک** (پیدائش: 11 مارچ 1987ءانیسفیل کوئنز لینڈ) ایک آسٹریلوی پیشہ ور کرکٹ کھلاڑی ہے جو اس وقت کھیل رہا ہے اور لاہور قلندرز کے پاور ہٹنگ کوچ ہے۔ اس سے قبل، وہ بگ بیچش لیگ میں میلبورن سٹارز کے لیے کھیل چکے ہیں اور وہ بائیں ہاتھ کے بلے باز کے طور پر آسٹریلین مقامی کرکٹ میں کوئنز لینڈ اور تسمانیہ کے لیے بھی کھیل چکے ہیں۔ وہ وکٹ کیپر کے طور پر بھی کھیل سکتا ہے اور ایک قابل باؤلر ہے، رائٹ آرم آف اسپن بولنگ کرتا ہے۔  انھوں نے 5 نومبر 2014ء کو جنوبی افریقہ کے خلاف آسٹریلیا کے لیے ٹوئنٹی 20 انٹرنیشنل ڈیبیو کیا

ابتدائی کیریئر
--------------

شمالی کوئنز لینڈ کے قصبے انیسفیل میں پیدا ہوئے، ڈنک اپنے کریئر کے اوائل میں برسبین چلے گئے تاکہ اپنے کرکٹ کے مواقع کو وسیع کر سکیں۔ اس نے برسبین گرائمر اسکول میں رگبی اور کرکٹ اسکالرشپ جیتنے سے پہلے مچلٹن اسٹیٹ ہائی اسکول میں ایک ماہر کرکٹ پروگرام میں حصہ لیا۔اس نے کوئنز لینڈ کے گریڈ کرکٹ مقابلے میں ناردرن سبربس ڈسٹرکٹ کرکٹ کلب کے لیے کھیلا اور نوجوانوں کی نمائندہ ٹیموں میں کوئنز لینڈ کی نمائندگی کی۔  وہ 2005 ءکے ورلڈ یوتھ کپ کے لیے آسٹریلوی اسکواڈ میں بھی شامل تھے۔

مقامی اور ٹی 20 کیریئر
----------------------

ڈنک نے دسمبر 2009ء میں کوئنز لینڈ کے لیے اپنا ڈیبیو کیا، اسے ٹوئنٹی 20 ٹیم میں منتخب کیا گیا۔ 2009-10ء ڈنک کے لیے ایک بریک آؤٹ سیزن تھا، جس نے 9 میچ کھیلے اور 40 گیندوں پر ناٹ آؤٹ 70 رنز کی اننگز نمایاں تھی۔  اس نے اپنا شیفیلڈ شیلڈ کا آغاز اکتوبر 2010ء میں کوئنز لینڈ کے لیے کیا، ایک ماہر بلے باز کے طور پر کھیلتے ہوئے (کرس ہارٹلی نے کوئنز لینڈ کے وکٹ کیپر کے طور پر انتخاب برقرار رکھا)۔ 2012ء میں، ڈنک تسمانین ٹائیگرز میں چلا گیا۔ 18 اکتوبر 2014ء کو اس نے مقامی ایک روزہ مقابلے میں کوئنز لینڈ کے خلاف ناقابل شکست 229 رنز بنائے، ڈیوڈ وارنر کے 197 رنز کو پیچھے چھوڑ دیا اور آسٹریلیا کی مقامی کرکٹ میں پہلی ایک روزہ دگنی سنچری بنائی۔ ڈنک بگ بیش لیگ کے سیزن میں دو بار سب سے زیادہ رنز بنانے والے کھلاڑی رہے ہیں اور آٹھ میں سے چار فرنچائزز کے لیے کھیل چکے ہیں، حال ہی میں میلبورن اسٹارز کے لیے۔ پاکستان سپر لیگ میں وہ کراچی کنگز اور لاہور قلندرز دونوں کے لیے اور انڈین پریمیئر لیگ میں ممبئی انڈینز کے لیے کھیل چکے ہیں۔ جولائی 2020ء میں، انھیں 2020ء کیریبین پریمیئر لیگ کے لیے سینٹ کٹس اینڈ نیوس پیٹریاٹس اسکواڈ میں شامل کیا گیا۔   فروری 2022ء میں، بین ڈنک دوبارہ لاہور قلندرز کے لیے کھیلے، لیکن پھر انھیں پاور ہٹنگ کوچ کے عہدے کی پیشکش ہوئی۔

مزید دیکھیے
-----------

* کرکٹ
* آسٹریلیا قومی کرکٹ ٹیم
* ٹوئنٹی20 کرکٹ
* آسٹریلیا کے ٹوئنٹی 20 انٹرنیشنل کرکٹرز کی فہرست

حوالہ جات
---------

1. 1 2 3  "Ben Dunk"۔ ای ایس پی این کرک انفو۔ اخذ شدہ بتاریخ 07 جنوری 2011
2. ↑  "South Africa tour of Australia (November 2014), 1st T20I: Australia v South Africa at Adelaide, Nov 5, 2014"۔ ESPN Cricinfo۔ اخذ شدہ بتاریخ 05 نومبر 2014
3. ↑  "Nabi, Lamichhane, Dunk earn big in CPL 2020 draft"۔ ESPN Cricinfo۔ اخذ شدہ بتاریخ 06 جولا‎ئی 2020
4. ↑  "Teams Selected for Hero CPL 2020"۔ Cricket West Indies۔ اخذ شدہ بتاریخ 06 جولا‎ئی 2020
کمپیوٹر پروگرامنگ میں، انڈینٹیشن اسٹائل ایک رواج ہے، جسے اسٹائل کے نام سے جانا جاتا ہے، جو سورس کوڈ کے خانوں کے انڈینٹیشن کو کنٹرول کرتا ہے جس کا مقصد کوڈ کے نتیجے میں ڈھانچہ پہنچانا ہوتا ہے۔ انڈینٹیشن میں کوڈ کے گروپ کی ہر لائن سے پہلے وائٹ اسپیس کی ایک ہی چوڑائی کا استعمال کرنا شامل ہے تاکہ وہ متعلقہ معلوم ہوں۔ چونکہ وائٹ اسپیس اسپیس اور ٹیب دونوں حروف پر مشتمل ہوتی ہے، ایک پروگرامر انتخاب کرسکتا ہے کہ کون سا استعمال کرنا ہے – اکثر انھیں کی بورڈ اسپیس کلید یا ٹیب کی کے ذریعے داخل کرتا ہے۔

جائزہ
-----

نیچے دی گئی جدول میں مختلف انڈینٹیشن اسٹائلز کے کوڈ کی مثالیں شامل ہیں۔
مستقل مزاجی کے لیے، مثال کے طور پر کوڈ کے انڈینٹیشن کا سائز 4 اسپیس ہے حالانکہ یہ کوڈنگ کنونشن کے لحاظ سے مختلف ہوتا ہے۔

| Example | Name |
| --- | --- |
| 
```
while (x == y)
{
 foo();
 bar();
}

```
 | Allman |
| 
```
while (x == y)
 {
 foo ();
 bar();
 }

```
 | GNU |
| 
```
while (x == y)
 {
 foo();
 bar();
 }

```
 | Whitesmiths |
| 
```
while (x == y) {
 foo();
 bar();
}

```
 | K&R |
| 
```
while (x == y) {
 foo();
 bar();
 }

```
 | Ratliff |
| 
```
while (x == y)
{ foo();
 bar();
}

```
 | Horstmann |
| 
```
while (x == y)
{ foo();
 bar(); }

```
 | Pico |
| 
```
while (x == y)
 { foo();
 bar(); }

```
 | Lisp |
| 
```
#define W(c,b) {while(c){b}}
W(x==y,s();se();)

```
 | APL |
| 
```
while x == y:
    foo()
    bar()

```
 | Python |

حوالہ جات
---------



| * د
* ب
* ت
پروگرامنگ زبانیں |
| --- |
| 
* اے شارپ (.نیٹ)
* ایڈا
* ایکشن سکرپٹ
* پاسکل
* پائیتھون
* پرولوگ
* بوو
* پی ایچ پی
* پرل
* بیسک
* جاوا
* جاوا سکرپٹ
* جائیتھون
* ڈلفی
* ڈی
* روبی
* سکالا
* سی
* سی#
* سی++
* فورٹران
* ویژول بیسک
* کوبول
* اسمبلی زبان
* لسپ
* بلو
* لنکس
* بیٹا
* کرپٹون
* موڈیولا

 |
**نادِرہ ببّر** ( ہندی: नादिरा बब्बर‎

؛پیدائش 20 جنوری 1948) ایک بھارتی تھیٹر اداکارہ، ڈائریکٹر اور فلمی اداکارہ ہیں انھوں نے 1971 میں نیشنل اسکول آف ڈراما (NSD)، نئی دہلی سے گریجویشن کیا۔ نادرہ این ایس ڈی میں گولڈ میڈلسٹ تھیں اور اسکالرشپ پر جرمنی چلی گئیں اور بعد میں اسے گروٹوسکی اور پیٹر بروکس جیسے نامور ڈائریکٹرز کے ساتھ کام کرنے کا موقع ملا۔

انھوں نے 1981 میں دہلی میں ایکجٹ (ایک ساتھ) کے نام سے اپنا تھیٹر گروپ شروع کیا،  جس نے 1981 میں اپنی پہلی پروڈکشن یہودی کی لڑکی سے کام کا آغاز کیا ، اس میں بڑی حد تک پارسی تھیٹر کو ازسرِ نو زندہ کرنے میں اہم کردار ادا کیا۔ یہ گروپ کئی سالوں سے بھوائی پر مبنی میوزیکل جسما اودھن کو بھی پیش کر رہا ہے جسے شانتا گاندھی نے لکھا ہے۔ نادرہ 1988 میں ممبئی چلی گئیں اور اپنا تھیٹر گروپ دوبارہ شروع کیا۔

پچھلے 30 سالوں میں ایکجٹ نے ہندوستانی تھیٹر کو ساٹھ سے زیادہ ڈرامے دیے ہیں جن میں سندھیا چھایا، غصے میں مڑ دیکھو، بُلّاب پور کی روپ کتھا، بات لات کی حالات کی، بھرم کے بھوت، شاباش انارکلی اور بیگم جان شامل ہیں۔ انھوں نے اپنے لکھے ہوئے ڈراموں میں ہدایت کاری کا کام بھی انجام دیا۔اس کے علاوہ دیاشنکر کی ڈائری (1997)، سکو بائی (1999)، سمن اور ثنا اور جی جیسی آپ کی مرضی بھی پیش کیا۔ جس میں راج ببر، ستیش کوشک اور کرون کھیر جیسے اداکاروں کے ساتھ کام کیا ہے۔

1990 میں ایکجٹ نےنوجوانوں پر مشتمل تھیٹر گروپ بھی شروع کیا جس نےآزاد کا انصاف اور آو پکنک پر چلیں جیسے ڈرامے پیش کیے۔ اس گروپ نے 2011 میں اپنا تیسواں یوم تاسیس منایا اور ایک ہفتہ طویل تھیٹر فیسٹیول کا انعقاد کیاانہوں نے وہ سلمان خان کی ہندی فلم جے ہو میں کام کیا اور اس کے علاوہ سنی دیول کی فلم گھائل میں بھی نظر آئیں۔

نادرہ ببر کو حال ہی میں ساحر رضا کی ہدایت کاری میں بننے والی ویب سیریز دی میرڈ وومن (شادی شدہ عورت)میں دیکھا گیا تھا ۔

### تخلیقی کام

* *دیا شنکر کی ڈائری*
* *جی جیسی آپ کی مرضی*
* *شکیبائی*
* *سمن اور سانا*
* جیسے سوکھے ہوئے پھول کتابوں میں ملے

### بطور ڈائریکٹر ڈرامے

* یہودی کی لڑکی
* سندھیا چھایا
* غصے میں مڑ کر دیکھو
* بلاب پور کی روپ کتھا
* بات لات کی حالات کی
* بھرم کے بھوت
* بیگم جان

### تھیٹر میں نادرہ ظہیر ببر کے کچھ بہترین کردار

* *اوتھیلو میں* ڈسماڈونا
* *تغلق* میں سوتیلی ماں کا کردار
* *تن پینی اوپیرا* میں شری متی پی چئیم کا کردار
* *جسما اوڑن* میں ڈولی
* *سندھیا چھایا* میں نانی
* *کراس پرپج* میں ماں
* *بیگم جان* میں بیگم جان کا کردار
* *ہم کہیں آپ سنیں* میں شائستہ بیگم بنی
* *سچ … جھوٹھا۔.۔ نمک* میں صوفیہ

حوالے
-----

1. 1 2  "her world is at stage"۔ اخذ شدہ بتاریخ 3 اکتوبر 2015  تحقق من التاريخ في: `|access-date=` (معاونت)
2. ↑  "Three decades of drama"۔ *Mint (newspaper)*۔ Apr 14، 2011  تحقق من التاريخ في: `|date=` (معاونت)
3. ↑
4. ↑  "آرکائیو کاپی"۔ 11 اگست 2015 میں اصل سے آرکائیو شدہ۔ اخذ شدہ بتاریخ 03 جنوری 2023  الوسيط `|url-status=` تم تجاهله (معاونت)

گٹھ:بھارتی اداکار
langove (balochi: لانگو) یا لانگھ، پاکستان، بلوچستان میں ایک بلوچ قبیلہ ہے۔لانگو قبائلی باشندوں کی اکثریت بلوچستان کے قلات ضلع کے منگوچر شہر کے باشندے ہیں۔ وہ کوئٹہ، نوشکی خضدار میں رہتے ہیں اور کچھ سندھ میں بھی رہتے ہیں۔ لاڑکانہ اور حیدرآباد ضلع کے لانگو اکثریت بلوچی زبان بولتے ہیں۔ چند لوگ براہوی زبان بھی بولتے ہیں، ان میں سے اکثر گاؤں میں رہتے ہیں، وہ زرعی ماہر ہیں۔ شہید سردار زادہ میر یوسف لانگو اور شاہد میر زابب لانگوی قبیلے میں عظیم سپوت ہے۔ سردار نادر خان لانگو قبیلے کے سربراہ ہیں۔ میر خالدلانگو اور میر سعیدلانگو بلوچستان کے سے رہنماؤں میں سے ہیں۔ اس میں دو بڑے مضامین، حلیقی اور شادیزی شامل ہیں۔

خراسانانی میں دو اہم بڑے قبائلیوں مہران زئی اور بہران زئی ہیں، ان میں سے اکثریت خراسان تراسیل منگوچیر میں رہتے ہیں، ان میں سے اکثر کوئٹہ، گرگنیہ، نوشکی اور سہراب میں رہتے ہیں اور براہوی زبان بولتے ہے۔ بابو مہران اور بابو بہران دو بھائی تھے۔ بہران زئی میں ذیلی قبیلے جیسے ہیں .... [دادشازئی، بوتا زئی گاریزئی، میرالی زائی اور قیصرزئی.

تاریخ
-----

تاریخی محقق عبدالحقق، تاخخ - حقانی کے مصنف (1592-3 میں لکھا گیا ہے)، دہلی کے سلطنت، سندھ کے بھان خان خان، لانگھ کے بلوچی قبیلے کے سربراہ کی طاقت کے خاتمے کے مطابق اچچ پر اپنی طاقت جمع کی اور ملتان پر حملہ کیا. انھوں نے قلعہ قبضہ کر لیا، خانہ خان کو نکال دیا، 1437 میں محمود شیخ کا لقب لیا اور ملتان کے آزاد ریاست کے پہلے حکمران بن گئے۔ انھوں نے سولہ سال تک حکومتی اور لانگھ سلطنت کی بنیاد رکھی.لانگو دراصل ملتان میں ہندؤوں کے مول دیوتا کے پجاری تھے لانگو کی بلوچی زبان میں کچھ الفاظ سندھی سے مستعار لیے گئے ہیں مثلا سندھی میں گدھے کو گڈا کہتے ہیں لانگو بھی اسے اسی نام سے پکارتے ہیں
**گورنمنٹ پائلٹ سیکنڈری اسکول** ، تحصیل پھالیہ ،ضلع منڈی بہاؤالدین ، پنجاب ، پاکستان میں لڑکوں کے لیے ایک سیکنڈری اسکول ہے ۔ یہ اسکول 1882ء میں برطانوی حکومت کے دور میں ایک پرائمری اسکول کے طور پر قائم کیا گیا تھا۔ 1904ء میں اسکول ایک مڈل اسکول بن گیا۔ 1926ء میں سیکنڈری اسکول بن گیا۔

### سہولیات

یہ اسکول پھالیہ کا قدیم ترین تعلیمی ادارہ ہے اور کرکٹ ، ہاکی ، ٹینس ، بیڈ منٹن ، فٹ بال اور والی بال کے لیے کھیلوں کے میدان مہیا کرتا ہے۔ اس میں کمپیوٹر لیب ، برقی ، لکڑی اور دھات کی ورکشاپس اور زراعت کے لیے سہولیات بھی موجود ہیں۔ ضلع میں ، یہ واحد سرکاری اسکول ہے جو اپنے طلبہ کو رہائشی سہولیات فراہم کرتا ہے۔

1995 میں ، اس اسکول نے گورنمنٹ گرلز ڈگری کالج پھالیہ کے قیام کے لیے زمین فراہم کی۔

### جماعتیں

جماعت 6 سے 10 تک ہر کلاس کو چھ حصوں میں تقسیم کیا گیا ہے (سیکشن اے ، سیکشن بی ، سیکشن سی ، سیکشن ڈی ، سیکشن ای اور سیکشن ایف)

* **سیکشن اے** ( محمد علی **جناح کے** نام پر **جناح** )
* **سیکشن بی** ( علامہ محمد **اقبال کے** نام **اقبال** )
* **سیکشن سی** ( **مولانہ** محمد علی **جوہر** کے نام پر **جوہر** )

* **سیکشن ڈی** ( **نشتر** سردار عبد الرب **نشتر کے** نام پر)
* **سیکشن ای** ( ملتان **ظفر** علی خان کے نام پر **ظفر** )
* **سیکشن ایف** ( **سرسید** احمد خان کے نام پر **سرسید** )
* **سیکشن جی** ( نوابزادہ **لیاقت** علی خان کے نام پر **لیاقت** )

### استعداد اساتذہ

محمد سالک، نذیر احمد،ارشد وریاہ، محمد یوسف ، عظمت فاروق ، ساجد اقبال بھٹی ، ولایت خان ، احمد خان ، شیخ محمد رفیع ، صابر شاہ کے ساتھ ساتھ 59 مزید
امریکی خانہ جنگی کے دوران بانڈ کوپنوں پر لال فیتے کا اثر نمایاں تھا۔
**لال فیتہ شاہی** (انگریزی: Red tape) ایک استعارہ ہے جو حد سے زیادہ قوانین و ضوابط یا سخت شکل ہندیوں کی پابندی کے اصولوں کو کہتے ہیں جنہیں از کار رفتہ یا سرکاری بابوؤں کی گرفت کی علامت سمجھا جاتا ہے۔ یہ کسی کار روائی یا فیصلہ سازی میں رکاوٹیں اور اڑچنیں پیدا کرتی ہیں۔ ان کا اکثر اطلاق حکومتوں، کارپوریشنوں اور دیگر اداروں پر ہوتا ہے۔ "لال فیتہ" کے تحت بیان کردہ باتوں میں کاغذات کی خانہ پُری، لائسنسوں کا حصول، متعدد افراد یا مراتب کا ہونا، کئی کمیٹیوں کا وجود میں آنا شامل ہیں جو کسی فیصلے کی منظوری میں حائل ہوتے ہیں۔ اس کے علاوہ ذیلی سطح کے اسی سے منسلک اصول کسی کے معاملات کی انجام دہی کو دھیمی یا زیادہ مشکل یا دونوں طرح کے مسائل سے دوچار بناتے ہیں۔

مختلف ملکوں میں لال فیتہ شاہی
-----------------------------

2010ء میں ہانگ کانگ کے ایک ادارے *پولیٹکل اینڈ اکانومک رسکت کنسلٹینسی* نے بارہ ایشیائی ممالک میں سو سے زیادہ کاروباری عہدیداروں کا سروے کیا تھا۔اس سروے کی رپورٹ کے مطابق بھارت میں لال فیتہ شاہی (ریڈ ٹیپ ازم) کی صورت حال اتنی خراب ہے کہ اس کا شمار دنیا کے بدترین نظاموں میں کیا جاتا ہے۔

*نیشن ماسٹر* ویب گاہ کے حساب سے 2013ء میں وینیزویلا میں سب سے پہلے مقام پر تھا۔ یہ رپورٹ کاروبار شروع کرنے میں جملہ مشکلات کا مطاعہ تھا۔ اس فہرست میں بھارت 55 ویں مقام پر اور پاکستان 67 ویں مقام پر تھا۔

اسی طرح سے اکتوبر 2019ء میں پاکستان کے وزیر اعظم عمران خان نے بدعنوانی کو ان کے ملک میں سرمایہ کاری کی راہ میں بڑی رکاوٹ قرار دیا۔ عمران خان نے کہا کہ پاکستان میں سرمایہ کاری کے ماحول کو فروغ دینے کی راہ میں سب سے بڑی رکاوٹ لال فیتہ شاہی ہے فیتہ ہے جوبدعنوانی کا باعث بنتا ہے۔

اسی طرح سے دنیا کے کئی اور ممالک لال فیتہ شاہی کی گرفت میں ہیں اور لوگ اس سے باہر آنے کی کوشش کر رہے ہیں۔

مزید دیکھیے
-----------

* حکومت
* کارپوریشن
* فیصلہ سازی

حوالہ جات
---------

1. ↑  "red tape: Definition from"۔ Answers.com۔ اخذ شدہ بتاریخ 09 اکتوبر 2012
2. ↑  "What is red tape? definition and meaning"۔ Businessdictionary.com۔ 09 نومبر 2012 میں اصل سے آرکائیو شدہ۔ اخذ شدہ بتاریخ 09 اکتوبر 2012  الوسيط `|url-status=` تم تجاهله (معاونت)
3. ↑  "Red Tape Reduction Initiative | Business"۔ Gov.nl.ca۔ 09 نومبر 2012 میں اصل سے آرکائیو شدہ۔ اخذ شدہ بتاریخ 09 اکتوبر 2012
4. ↑  ہندوستان: فیتہ شاہی عروج پر
5. ↑  Government > Red tape > Time required to start a business > Days: Countries Compared
6. ↑  چین میں عمران خان نے کشمیرکے نام پرمگرمچھ کے آنسوبہا کر پاکستان کی مفادپرستی کاپردہ فاش
**رچند** ، ضلع شیخوپورہ ، صوبہ پنجاب  پاکستان کا ایک گاؤں اور یونین کونسل ہے۔ یہ تحصیل شیخوپورہ کا حصہ ہے۔

جغرافیہ
-------

رچند  عرض البلد 31.79627 اور طول البلد 73.73485 فاروق آباد سے خانقاہ ڈوگراں روڈ پر07 کلومیٹر کی دوری پر چھوٹا سرکاری سے تقریبا 03 کلومیٹر اندر کی جانب ایک قصبہ ہے جس کی اونچائی 252 میٹر ہے قریبی دیہات میں اعوان بھٹیاں، سرکاری کلاں اور روڈانوالی ہیں M-2 موٹروے (پاکستان) گاؤں کے قریب سے گزرتی ہے اس کے علاوہ قریبی ریلوے اسٹیشنز میں سچا ریلوے اسٹیشن ہے۔ جو تقریباً 7.5 کلومیٹر (25,000 فٹ) دوری پر اور فاروق آباد ریلوے اسٹیشن تقریبا 13 کلو میٹر کی دوری پر واقع ہے۔

تعلیم
-----

* گورنمنٹ کمیونٹی ماڈل ہائی اسکول رچند
* گورنمنٹ گرلز ہائی اسکول رچند

حوالے
-----


1. ↑  "Maps, Weather, and Airports for Rachand,( رچند) Pakistan"۔ www.fallingrain.com۔ اخذ شدہ بتاریخ 06 فروری 2024
2. ↑  William R. Garren (1983)۔ Gazetteer of Pakistan: Names Approved by the United States Board on Geographic Names Rachand (رچند) (بزبان انگریزی)۔ Defense Mapping Agency۔ اخذ شدہ بتاریخ 06 فروری 2024
**کیری لوگر بل** ستمبر 2009ء میں امریکی کانگرس میں منظور ہونے والا ایک بل جو آئندہ سالوں میں امریکا کی جانب سے پاکستان کو دی جانے والی امداد کے حوالے سے تعلق رکھتا ہے۔ اس کے کچھ متنازع شرائط پر پاکستانی پارلیمانی اور فوج کی طرف سے شدید مخالفت کا سامنا ہوا۔ بل کی شرائط کچھ یوں تھیں۔

٭ اس بل میں پاکستان کو دی جانے والی ترقیاتی امداد پر تو کوئی شرط عائد نہیں کی گئی ہے تاہم فوجی امداد کے حوالے سے کہا گیا ہے کہ یہ امداد اسی صورت میں دی جائے گی جب امریکی وزیرِ خارجہ کانگریس کی متعلقہ کمیٹیوں کو مندرجہ ذیل امور کے بارے میں سرٹیفیکیٹ دے گا۔

٭ یہ کہ پاکستان جوہری ہتھیاروں سے متعلقہ سامان فراہم کرنے والے نیٹ ورکس کو ختم کرنے میں تعاون کر رہا ہے اور متعلقہ معلومات یا پھر ایسے نیٹ ورکس سے جڑے پاکستانی شہریوں تک براہِ راست رسائی دے رہا ہے۔

٭ یہ کہ پاکستانی حکومت شدت پسند گروہوں سے نمٹنے کے لیے مستقل کوشش کر رہی ہے اور اس نے اپنی خفیہ ایجنسی اور فوج میں ایسے عناصر خصوصاً افغانستان میں امریکی اور اتحادی افواج اور ہمسایہ ممالک یا ان کے شہریوں پر حملے کرنے والے عناصر کی حمایت پر قابو پانے میں کامیابی حاصل کی ہے۔

٭ یہ کہ پاکستان القاعدہ اور گذشتہ برس نومبر میں ممبئی حملوں کی ملزم لشکرِ طیبہ سمیت دیگر شدت پسند گروہوں کو پاکستان میں کام کرنے اور ہمسایہ ممالک پر حملہ کرنے سے روک رہا ہے۔

٭ یہ کہ پاکستان اپنے شمال مغربی علاقے، کوئٹہ اور پنجاب میں مریدکے جہاں لشکرِ طیبہ کے حامیوں کا کمپلیکس ہے، میں دہشت گردوں کے مراکز کو تباہ کر رہا ہے۔

٭ یہ کہ پاکستانی فوج سیاسی اور عدالتی عمل پر اثرانداز ہونے کی کوشش نہیں کر رہی۔

ان شرائط کے علاوہ بل میں امریکی وزیرِ خارجہ سے یہ بھی کہا گیا ہے کہ وہ اس بات کا جائزہ بھی پیش کرے کہ کس حد تک پاکستان کی حکومت کا فوج پر سویلین کنٹرول ہے۔ اس جائزے میں یہ بھی بتایا جائے کہ فوجی بجٹ کی منظوری، چین آف کمانڈ اور اعلٰی فوجی افسران کی ترقیوں میں سیاسی رہنماؤں اور پارلیمان کا عمل دخل کس حد تک ہے۔

23 اکتوبر2009ء کو جماعت اسلامی نے ملک بھر میں اس بل کے لیے ریفرنڈم کروایا۔
**شیخ المشائخ عبد الرحمن** بھر چونڈی شریف کے تیسرے سجادہ نشین اور مجاہد اعظم ہیں۔

ولادت
-----

شیخ ثالث عبد الرحمن1310ء بمطابق 1891ء میں آپ کی ولادت حافظ محمد عبد اللہ (المتوفیٰ 1310ھ 1892ء)کے ہاں بھرچونڈی ڈھرکی صوبہ سندھ میں ہوئی۔

تعلیم و تربیت
-------------

سن تمیز پر مکتب میں بٹھائے گئے قرآن مجید ناظرہ پڑھا سراج العلماءمفتی سراج احمد خان بیلوی ثم خانپوری کو ان کی تعلیم پر مقرر کیا گیا نحو اور فقہ حنفی کی کتابیں ان سے پڑھیں اس کے بعد مولانا عبد الکریم ساکن میانوالی پنجاب سے تعلیم مکمل کی جو سیرو سیاحت کے لیے بھرچونڈی آئے تھے پھر تعلیم و تعلم اور سلوک و تصوف کا ایسا سلسلہ چل نکلا کہ 40 سال تک یہیں رہے۔

القاب
-----

مجاہد ملت، ناصر تحریک پاکستان،شیخ ثالث،

مسند نشینی
----------

اپنے پیر و مرشد اور والد کی وفات کے بعد تیسرے دن 28 رجب 1346ھ کو حسب دستور خانقاہی قل خوانی کے موقع پر دستار بندی ہوئی مولوی احمد صاحب سجادہ نشین خانگڑھ شریف نے دستار بندی کی۔ ان کی سجاد نشینی کے دوران میں خانقاہ پھرچونڈی نے نمایا ں کام کیے جو تاریخ کا روشن باب ہیں۔

شریعت کی پابندی
---------------

نماز باجماعت کے اتنے پابند کہ شاید زندگی بھر اکیلے نماز پڑھی ہو بیماری کی حالت میں جب چلنے پھرنے کی طاقت نہ ہوتی تو چارپائی کو اٹھوا کر جماعت میں شرکت فرماتے عموما خود نماز پڑھاتے یہ مقررہ امام کو اشارہ کرتے پوری زندگی میں نماز قضا نہ ہوئی۔ ازان کے دوران میں گفتگو کو ناپسند کرتے حکم یہ تھا کہ سونے والا اٹھ بیٹھے چلنے والا رک جائے ننگے سر والا سر کو ڈھانپ لے کھانا کھانے والا کھانے سے رک جائے اور ازان کا جواب دے اذان میں بے رخی کو ندائے خداوندی کی تحقیر سمجھتے تھے۔ تقبیل ابہامین کو مستحسن خیال کرتے، نہایت سادہ لباس پسند کرتے ،ظاہری کروفر سے کوئی سروکار نہ رکھتے۔ ان کے ہر کام میں للہیت جلوہ گر ہوتی۔[*حوالہ درکار*]

محبت رسول
---------

محمد ﷺ سے عشق کی حد تک محبت تھی جب اپنے نبی کا ذکر سنتے آنکھوں سے آنسوؤں کا سیلاب امڈ آتا، ربیع الاول کا پورا مہینہ عید میلاد النبی مناتے جماعت کے لیے بہترین کھانا پکواتے اور تمام مہمانوں کے ہاتھ خود دھلواتے وہ کتنے ہی زیادہ کیوں نہ ہوں۔[*حوالہ درکار*]

انجمن احیاء الاسلام
-------------------

آپ اپنے دور کے سیاسی حالات سے خوب آگاہ تھے جب آپ نے دیکھا کہ سیاسی لوگ صرف ووٹ لینے کے لیے لمبے چوڑے وعدے کرتے ہیں لیکں عملی کام نہیں کرتے تو آپ نے صوبہ سندھ میں انجمن احیاء الاسلام قائم کی جس کا مقصد شرعی قوانین کا نفاذ،چوری، ڈکیتی اور غیر شرعی امور کا انسداد،اور ملک و ملت کے خیر خواہ اراکین کو کامیاب کرانا تھا ۔

دینی علوم کی نشر و اشاعت
------------------------

امام احمد رضا خان کا مشہور فتاویٰ ’’العطایا النبویہ فی الفتاویٰ الرضویہ‘‘جو بڑے سائز کی دس جلدوں پر مشتمل تھا اس کی ہر جلد ہزار صفحات سے زیادہ ہے شیخ ثالث کے مالی تعاون سے پہلی بار لاہور کے ایک اشاعتی ادارے نے شائع کیا ۔
دینی کتابوں کی فراہمی قلمی کتابوں کی بڑے بڑے کتب خانوں سے نقلیں تیار کرائیں انھیں محفوظ کرا کر محفوظ رکھتے تھے۔ جو ان کی علم دوستی کی پہچان ہے۔

وفات
----

9 جمادی الاول 1380ھ بمطابق 30 اکتوبر 1960ء بروز اتوار وفات ہوئی اپنے والد کے پہلو میں دفن ہیں۔

حوالہ جات
---------

1. ↑  عباد الرحمن، سید مغفور القادری، حافظ الملت اکیڈمی بھرچونڈی شریف سندھ
2. ↑  تذکرہ اکابرِاہلسنت ،صفحہ 218،محمد عبد الحکیم شرف قادری ،نوری کتب خانہ لاہور